Байдън обмисля да назначи Джанет Йелън за министър на финансите на САЩ За поста има още няколко претенденти и все още нищо не е решено Бившият председател на Федералния резерв на САЩ Джанет Йелън е разглеждана като вариант за министър на финансите в администрацията на новоизбрания президент на страната Джо Байдън , твърдят източници , запознати с въпроса . Така Йелън се присъединява към списъка с други претенденти за позицията , пише Bloomberg . Тя се е оттеглила от поне един публичен ангажимент в последните дни , тъй като се е кандидатирала за министър на финансите , посочва един от източниците , които са пожелали да останат анонимни . Байдън обеща да заложи на разнообразието в своя кабинет , което означава , че би могъл да избере жена или афроамериканец за министър на финансите . Междувременно екипът му разглежда възможността постът да бъде зает от Лаел Брайнард , представител на борда на Фед , както и от бившия заместник - председател на Федералния резерв Роджър Фъргюсън , обяви през септември Bloomberg News . Байдън започна да работи по преходния процес , за да оформи новата си администрация , но ще минат седмици преди да научим номинациите за кабинета , обявиха от екипа му в петък . По - рано тази седмица са проведени срещи с близки съветници , за да се обсъдят тези въпроси . Говорител на екипа на Байдън твърди , че все още не са взети никакви нови кадрови решения . Поне от август насам , когато Байдън прие номинацията на Демократическата партия , Йелън беше сред групата от икономисти , които го информираха за състоянието на икономиката . Йелън беше назначена от президента Барак Обама за първата жена председател на Федералния резерв . Тя заемаше поста в продължение на един мандат , преди Доналд Тръмп да назначи Джером Пауъл начело на централната банка .